DA Den Europæiske Unions Tidende C 331/6

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Claracq-tilladelsen«)

(2005/C 331/03)

(EØS-relevant tekst)

Ved ansøgning af 15. februar 2005 har virksomheden Celtique Energie Limited med hovedsæde i London på adressen 36, Sekforde Street, London, UK, anmodet om eksklusiv tilladelse til i et tidsrum af tre år at efterforske flydende eller gasformige kulbrinter, benævnt »Claracq-tilladelsen«, på et cirka 726 km2 stort areal, som omfatter en del af departementerne Pyrénées Atlantiques og Les Landes.

Tilladelsesområdet afgrænses af de længde- og breddekredsudsnit, som forbinder områdets hjørner i rækkefølgen A-V. Hjørnerne identificeres ved deres koordinater i følgende tabel, hvor længdekredsen gennem Paris er udgangspunkt (med Greenwich-grader anført til orientering):

Hjørner Y (Bredde) X (Længde) A 48,50 gr. N 3,30 gr. V B 48,50 gr. N 3,05 gr. V C 48,47 gr. N 3,05 gr. V D 48,47 gr. N 2,93 gr. V E 48,50 gr. N 2,93 gr. V F 48,50 gr. N 2,90 gr. V G 48,35 gr. N 2,90 gr. V H 48,35 gr. N 2,87 gr. V I 48,34 gr. N 2,87 gr. V J 48,34 gr. N 2,85 gr. V K 48,33 gr. N 2,85 gr. V L 48,33 gr. N 2,80 gr. V M 48,20 gr. N 2,80 gr. V N 48,20 gr. N 3,10 gr. V O 48,30 gr. N 3,10 gr. V P 48,30 gr. N 3,13 gr. V Q 48,33 gr. N 3,13 gr. V R 48,33 gr. N 3,17 gr. V S 48,35 gr. N 3,17 gr. V T 48,35 gr. N 3,25 gr. V U 48,40 gr. N 3,25 gr. V V 48,40 gr. N 3,30 gr. V

Ansøgning

De oprindelige og de konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 3, 4 og 5 i dekret 95-427 af 19. april 1995 (med ændringer) om udvindingsrettigheder.

Interesserede virksomheder kan indsende en konkurrerende ansøgning senest 90 dage efter offentliggørelsen af denne meddelelse. Ansøgninger indsendes efter de regler, der i resumé er offentliggjort under titlen »Meddelelse om opnåelse af udvindingsrettigheder for kulbrinter i Frankrig« i De Europæiske Fællesskabers Tidende C 374 af 30. december 1994, s. 11, og som er fastsat ved dekret 95-427 af 19. april 1995 om udvindingsrettigheder (Journal officiel de la République française (den franske statstidende) af 22. april 1995).

Konkurrerende ansøgninger stiles til ministeren for minedrift på nedenstående adresse. Afgørelse om den oprindelige ansøgning og de konkurrerende ansøgninger vil blive truffet senest to år efter, at de franske myndigheder modtog den oprindelige ansøgning, dvs. senest den 15. februar 2007.

Vilkår og krav vedrørende aktiviteten og dens ophør

Ansøgerne henvises til artikel 79 og 79.1 i mineloven (»code minier«) og dekret nr. 95-696 af 9. maj 1995 (med ændringer) om iværksættelse af minearbejder og om minetilsyn (»relatif à l'ouverture des travaux miniers et à la police des mines«), se Journal officiel de la République française (den franske statstidende) af 11. maj 1995.

Yderligere oplysninger kan fås ved henvendelse til Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 Boulevard Vincent Auriol, Télédoc 133, 75703 Paris Cedex 13 (tlf. 01 44 97 23 02, fax 01 44 97 05 70).

Ovenstående retsforskrifter kan konsulteres på http:// www.legifrance.gouv.fr

(1) EFT L 164 af 30.6.1994, s. 3.